SPLOŠNI POGOJI ZA PLEMENITE KOVINE

# člen – Splošno

Izdajatelj Splošnih pogojev za plemenite kovine (v nadaljevanju: Splošni pogoji) je družba Harvest Metallis d.o.o., Dunajska cesta 190, 1000 Ljubljana, DŠ: 60128925, št. transakcijskega računa: SI56 3000 0002 9592 117 (N Banka d.d) (v nadaljevanju: družba Harvest Metallis). Splošni pogoji so sestavni del pogodbenega odnosa med stranko in družbo Harvest Metallis in so zavezujoči za obe stranki.

Družba Harvest Metallis nudi nakup in prodajo ter možnost hrambe plemenitih kovin v strogo varovanih sefih v Sloveniji.

Stranka je vsaka fizična ali pravna oseba, ki želi kupiti, prodati ali dati v hrambo plemenite kovine.

# člen – Varčevalni načrt Solis

# Splošno

Sklenitev varčevalnega načrta Solis stranki omogoča, da plačuje prilagodljiv ali fiksen, praviloma mesečni znesek, za nakup deleža 100 g zlate palice čistine 999,9/1000.

# člen – Pogodba – veljavnost, hramba, prekinitev

Podlaga za sklenitev in veljavnost pogodbe so pravilno izpolnjena pristopna izjava ter ostali obvezni pripadajoči dokumenti (v nadaljevanju: Pogodba), ti Splošni pogoji ter s strani družbe Harvest Metallis potrditev Pogodbe. Za potrditev Pogodbe s strani družbe Harvest Metallis se šteje stranki poslana elektronska pošta s sklenjeno pristopno izjavo in pripadajočimi dokumenti, podatki za plačilo ter podatki za dostop do osebnega portala stranke. Izpolnjeno pristopno izjavo ter ostalo dokumentacijo pregledajo v družbi Harvest Metallis. Pogodbe družba Harvest Metallis hrani v računalniški verziji.

Preko sklenjenega varčevanja kupljeno naložbeno zlato ima stranka shranjeno pri družbi Harvest Metallis v strogo varovanih sefih v Sloveniji. V postopku sklenitve varčevanja stranka določi depo »Harvest Metallis« ter ob zaključku postopka s podpisom potrdi obrazec Zahtevek za odpiranje depoja, s čimer potrdi tudi, da je prebrala, v celoti razume in se strinja z vsebino Cenika hrambe in Splošnimi pogoji. S podpisom stranke dokumenti postanejo sestavni del Pogodbe med stranko in družbo Harvest Metallis.

Pogodba je sklenjena za nedoločen čas, obe pogodbeni stranki pa jo lahko odpovesta z odpovednim rokom 8 dni. Družba Harvest Metallis ima pravico do takojšnje odpovedi Pogodbe iz kateregakoli razloga.

V primeru prekinitve Pogodbe oziroma podane odstopne izjave se opravi odkup in/ali prevzem zlatih palic, kar je odvisno od višine privarčevanega zlata. Če družba Harvest Metallis ne bi mogla priti v stik s stranko tudi po preteku 20 dni od vložene odpovedi oz. prekinitve Pogodbe, lahko enostransko opravi odkup in/ali na strankino tveganje in stroške pošlje privarčevane zlate palice na strankin naslov stalnega prebivališča zapisanega v Pogodbi.

Stranki, kateri se je prekinila Pogodba, se 8 dan po izplačilu odkupne vrednosti družbe Harvest Metallis in/ali prevzema zlatih palic osebni portal zapre.

# člen – Postopek sklenitve Pogodbe in nakup

Stranka prične postopek sklenitve Pogodbe v spletni trgovini. Po vnosu vseh zahtevanih podatkov konča postopek s podpisom vseh dokumentov in potrditvijo varčevanja. Stranka prejme preko elektronske pošte sklenjeno pristopno izjavo in pripadajoče dokumente, vstopne podatke do osebnega portala na spletni strani družbe Harvest Metallis ter podatke za plačilo nakupa deleža 100 g zlate palice in nadomestila za odprtje sefa. Z vstopom v osebni portal ima stranka dostop do številnih informacij, kot so trenutno stanje kupljenega naložbenega zlata, pregled nakupov in odkupov, računov, transakcij, dostop do dokumentov in možnosti njihovega tiskanja idr. Vse spremembe stanja privarčevanega naložbenega zlata so stranki vidne v osebnem portalu.

Pri Varčevalnem načrtu Solis je najmanjši znesek, ki ga stranka mesečno nameni za nakup 50 €. Nakazilo za nakup se izvrši na transakcijski račun družbe Harvest Metallis napisan v prvem členu teh Splošnih pogojev. V kolikor je stranka v postopku sklenitve Pogodbe izbrala mesečno plačilo nadomestila za odprtje sefa, se mesečni obrok za plačilo nadomestila odšteje od vplačila stranke, razlika se nameni nakupu deleža 100 g zlate palice. Nakup deleža zlate palice se stranki obračuna na šest decimalnih mest natančno.

Podlaga za naročilo je plačilo stranke za nakup deleža 100 g zlate palice na osnovi veljavne Pogodbe. Za vsa plačila izvršena skladno s Pogodbo do tekočega petka, družba Harvest Metallis opravi nakup zlata naslednjo sredo in ta dan se potrdi tudi cena za nakup. Če se cene za nakup v sredo ne more potrditi zaradi dela prostega dneva ali višje sile, se nakup in potrditev cene izvedeta prvi naslednji delovni dan oziroma ko razmere to dopuščajo. Za višjo silo se štejejo vsi tisti nepredvideni in neizogibni dogodki, ki preprečujejo izvajanje zavez družbe Harvest Metallis.

Naročila po preteku tekočega petka ni možno odpovedati in je zavezujoče za obe pogodbeni stranki.

Družba Harvest Metallis jamči, da bo za nakupe naložbenega zlata preko sklenjenega varčevanja strank v varovan sef v Sloveniji dobavljala 100 g zlate palice čistine 999,9/1000, če pa to ne bo mogoče, pa si družba Harvest Metallis pridržuje pravico do dobave zlate palice enake čistine ter druge gramature, ob dejstvu, da cena za stranko ostaja nespremenjena – enaka kot za 100 g zlato palico.

Stranka v svojem osebnem portalu vidi zabeleženo na transakcijski račun družbe Harvest Metallis prejeto nakazilo za nakup, račun za nakup deleža 100 g zlate palice in možnost njegovega tiskanja ter informacijo o stanju privarčevanega zlata s štirimi decimalnimi mesti natančno. Stranka spremlja stanje privarčevanega zlata v osebnem portalu in brez pisne reklamacije v roku 30 dni od vsake njegove spremembe bo družba Harvest Metallis štela, da je izkazano stanje privarčevanega zlata pravilno.

# člen – Nadomestilo za odprtje sefa in stroški hrambe

Višina in način obračuna nadomestila za odprtje sefa in stroškov hrambe so razvidni iz Cenika hrambe družbe Harvest Metallis.

# člen – Odkup privarčevanega zlata

Stranka lahko vsak trenutek zahteva celoten ali delni odkup privarčevanega zlata. To opravi v svojem osebnem portalu, kjer določi celotno naložbo, vrednostno (v EUR) ali v količini želen odkup. Določitev želene odkupne količine se določi na štiri decimalna mesta natančno. V primeru, da stranka vrednostno določi želeni odkup in če za to vrednost odkupa privarčevana količina zlata ne bo zadoščala, se bo izvedel odkup celotne količine zlata. Stranka s podpisom Zahtevka za odkup deleža 100 g zlate palice le tega potrdi in s tem postane odkup za stranko obvezujoč in ga ne more preklicati. Zahtevek za odkup je viden v strankinem osebnem portalu.

Na podlagi s strani stranke oddanega in podpisanega zahtevka za odkup družba Harvest Metallis sestavi Prodajno pogodbo. Za vse prejete zahtevke do tekočega petka, družba Harvest Metallis naslednjo sredo potrdi ceno za odkup. Če se cene za odkup v sredo ne more potrditi zaradi dela prostega dneva ali višje sile, se potrditev cene izvede prvi naslednji delovni dan oziroma ko razmere to dopuščajo. Za višjo silo se štejejo vsi tisti nepredvideni in neizogibni dogodki, ki preprečujejo izvajanje zavez družbe Harvest Metallis. Prodajno pogodbo družba Harvest Metallis sestavi prvi naslednji delovni dan po dnevu določitve odkupne cene. Z datumom prodajne pogodbe se naredi prenos odkupljenega zlata od stranke na družbo Harvest Metallis, kar je vidno v strankinem osebnem portalu kakor tudi Prodajna pogodba.

Družba Harvest Metallis bo najkasneje v 7 delovnih dneh po določitvi odkupne cene na podlagi Prodajne pogodbe opravila nakazilo izplačila na strankin transakcijski račun in nakazilo zabeležila v osebni portal stranke.

Stranka, ki naredi odkup celotne privarčevane količine zlata, se ji 8 dan po izplačilu družbe Harvest Metallis osebni portal zapre.

# člen – Izbor izdelkov za prodajo

Družba Harvest Metallis jamči, da bo strankam dala na prodaj izdelke iz zlata svetovno najbolj priznanih kovnic, to je zlate palice, ki so na seznamu London Bullion Market Association (LBMA) s statusom Good Delivery in kovance s seznama Evropske Unije iz Direktive sveta 2006/112/ES.

# Naročilo, dobava in prevzem plemenitih kovin

Stranki, ki pri družbi Harvest Metallis naroči plemenite kovine, se izda ponudba ali račun za plačilo. Stranka je obveščena o roku veljavnosti ponudbe oz. računa za plačilo, ki je praviloma 1 ura. Po izvedenem nakazilu, stranka predloži potrdilo o plačilu, na podlagi katerega družba Harvest Metallis naredi naročilo plemenitih kovin. Rok za plačilo se določi zaradi stalnega spreminjanja borzne cene plemenitih kovin in družba Harvest Metallis si s tem zagotovi čim manjšo spremembo cene plemenitih kovin, ki jih naroči. Stranka s plačilom ponudbe/računa potrjuje, da je s Splošnimi pogoji seznanjena in da se z njimi strinja. Na ponudbi/računu je naveden predviden datum oziroma rok dobave plemenitih kovin. Dobavo plemenitih kovin opravijo profesionalna prevozna podjetja.

Stranki, ki naročilo plača po ponudbi, družba Harvest Metallis po prejetem nakazilu na transakcijski račun izda račun.

V primeru višje sile se lahko dobavni rok podaljša za 3 mesece. Za višjo silo se štejejo vsi tisti nepredvideni in neizogibni dogodki, ki preprečujejo izvedbo dobave, med drugim so to naravne katastrofe, povečano povpraševanje po plemenitih kovinah, izredne razmere ipd. Družba Harvest Metallis je o zamudi dolžna obvestiti stranko. Če dobave v nobenem primeru ni možno izvesti, ima družba Harvest Metallis pravico do odstopa od naročila, to pa ne daje pravico stranki do uveljavitve škodnih in drugih zahtevkov. Znesek, ki ga je stranka nakazala na transakcijski račun družbe Harvest Metallis za nakup plemenitih kovin, v enaki višini brez obresti družba Harvest Metallis povrne na transakcijski račun stranke. Družba Harvest Metallis opravi nakazilo na tisti transakcijski račun, s katerega je tudi prejela plačilo za nakup.

O dobavi naročenih plemenitih kovin družba Harvest Metallis o tem obvesti stranko. Po predhodni najavi lahko stranka opravi prevzem na sedežu družbe Harvest Metallis ali pa po dogovoru z družbo Harvest Metallis poda zahtevo za dobavo plemenitih kovin na želeno lokacijo, pri čemer je dolžna prej plačati vse dodatne stroške vezane na to dobavo (stroške transporta, druge morebitne stroške). Prevzem opravi stranka osebno ali pooblaščenec, ki mora imeti notarsko overjeno pooblastilo stranke. Prevzemnik se ob prevzemu plemenitih kovin identificira z osebnim dokumentom. Prevzemnik in odgovorna oseba pri družbi Harvest Metallis podpišeta Potrdilo o prevzemu, s čimer prevzemnik potrjuje prevzem naročenih in plačanih plemenitih kovin.

# člen – Hramba in prevzem plemenitih kovin

Stranka se lahko odloči, da bo kupljene plemenite kovine hranila pri družbi Harvest Metallis v strogo varovanem sefu v NLB d.d. banki. Družba Harvest Metallis izvaja skupno hrambo, kar pomeni da so plemenite kovine strank shranjene v skupnem sefu.

Stranka je lastnik plemenitih kovin, ki jih zanjo hrani družba Harvest Metallis, in ima vselej pravico do izročitve, v primeru stečaja družbe Harvest Metallis pa ima na plemenitih kovinah izločitveno pravico.

Stranka poravna strošek hrambe za eno leto v naprej. Višina stroška je razvidna iz Cenika hrambe družbe Harvest Metallis.

Stranka, ki ima plemenite kovine v hrambi pri družbi Harvest Metallis, lahko vsak trenutek zahteva njihov prevzem - prevzame lahko celotno količino ali pa le del v njeni lasti plemenitih kovin. Pred izročitvijo plemenitih kovin družbe Harvest Metallis stranki mora le ta plačati še vse morebitne zapadle obveznosti in stroške povezane s prevzemom plemenitih kovin. Po predhodni najavi lahko stranka opravi prevzem na sedežu družbe Harvest Metallis ali pa po dogovoru z družbo Harvest Metallis poda zahtevo za dobavo plemenitih kovin na želeno lokacijo, pri čemer je dolžna prej plačati vse dodatne stroške vezane na to dobavo (stroške transporta, druge morebitne stroške). Prevzem opravi stranka osebno ali pooblaščenec, ki mora imeti notarsko overjeno pooblastilo stranke. Prevzemnik se ob prevzemu plemenitih kovin identificira z osebnim dokumentom. Prevzemnik in odgovorna oseba pri družbi Harvest Metallis podpišeta Potrdilo o prevzemu, s čimer prevzemnik potrjuje prevzem plemenitih kovin. Družba Harvest Metallis se zavezuje prevzem ali dobavo plemenitih kovin stranki zagotoviti v roku 7-ih delovnih dni od predhodne najave in od dneva, ko stranka poravna vse morebitne stroške, povezane s prevzemom ali dobavo plemenitih kovin.

# člen – Odkup plemenitih kovin

Družba Harvest Metallis odkupuje le plemenite kovine, ki jih je sama prodala strankam in po svoji prosti odločitvi oziroma s pravico do zavrnitve odkupa plemenitih kovin od strank.

Stranka, ki želi narediti odkup plemenitih kovin pri družbi Harvest Metallis, naslovi pisni zahtevek na družbo Harvest Metallis ter v njem navede za katere plemenite kovine želi, da se izvede odkup. Odkupna cena se določi na dan sklenitve Prodajne pogodbe in predaje plemenitih kovin stranke družbi Harvest Metallis, kar se opravi v poslovnih prostorih družbe Harvest Metallis. Sklenitev Prodajne pogodbe in predajo plemenitih kovin opravi stranka osebno ali pa pooblaščenec, ki mora imeti notarsko overjeno pooblastilo stranke. Podpisnik pogodbe se identificira z osebnim dokumentom. S podpisom Prodajne pogodbe postane odkup za stranko in družbo Harvest Metallis obvezujoč in ga ni mogoče preklicati.

Družba Harvest Metallis bo najkasneje v 7 delovnih dneh po sklenitvi Prodajne pogodbe opravila nakazilo izplačila na strankin transakcijski račun naveden v Prodajni pogodbi.

# člen - Prepoved razpolaganja

Družba Harvest Metallis ne sme razpolagati (prodati, zastaviti ipd.) z deponiranimi plemenitimi kovinami, ki so v lasti stranke, brez njene vednosti oz. soglasja, če ni drugače določeno v teh Splošnih pogojih.

# člen - Nadomestila in stroški

Nabavna cena je sestavljena iz stroškov plemenitih kovin, varovanega transporta, stroškov carine, stroškov administracije, nadomestil in drugih morebitnih stroškov družbe Harvest Metallis.

Odkupna cena je sestavljena iz stroškov plemenitih kovin, varovanega transporta, stroškov administracije, morebitnih še neobračunanih oziroma neplačanih stroškov (npr. za hrambo) in drugih morebitnih stroškov družbe Harvest Metallis.

Stranki, ki ima sklenjen Varčevalni načrt Solis in ima dostop do osebnega portala, družba Harvest Metallis lahko zaračuna letno nadomestilo za vodenje portala. Višina nadomestila je vidna v vsakokratnem veljavnem Ceniku hrambe. Družba Harvest Metallis izda on-line račun in sicer se nadomestilo obračuna zadnji dan meseca v katerem je stranka sklenila varčevanje za eno leto v naprej. Na računu je prikazano nadomestilo v količini – deležu palice, ki je v protivrednosti v EUR izračunan na osnovi cene plemenite kovine zadnji dan meseca. Nadomestilo družba Harvest Metallis poračuna tako, da se izračunana količina – delež palice odšteje od količine hranjene plemenite kovine stranke. Novo stanje in račun sta vidna v osebnem portalu stranke.

Stranka, ki pri družbi Harvest Metallis kupi plemenite kovine, ima možnost do uporabe osebnega portala. Za dostop do osebnega portala stranka poda zahtevek, katerega družba Harvest Metallis z dodelitvijo uporabniških podatkov za dostop stranki le tega potrdi. Stranki, kateri na njeno željo družba Harvest Metallis omogoči dostop do njenega osebnega portala, družba Harvest Metallis lahko zaračuna letno nadomestilo za vodenje portala. Višina nadomestila je vidna v vsakokratnem veljavnem Ceniku hrambe. Družba Harvest Metallis izda stranki račun za plačilo nadomestila za vodenje portala za eno leto v naprej in po prejetem nakazilu na transakcijski račun stranki posreduje uporabniške podatke za dostop do osebnega portala. Račun je viden v osebnem portalu stranke.

# člen – Pravica do pobota

V primeru, da ima stranka zapadle obveznosti oziroma neporavnane stroške, lahko družba Harvest Metallis te obveznosti kadarkoli poravna z delnim ali celotnim odkupom strankinega privarčevanega naložbenega zlata (velja za stranke, ki imajo sklenjeno Pogodbo).

Dokler strankine zapadle obveznosti do družbe Harvest Metallis niso v celoti poravnane, ima družba Harvest Metallis na neprevzetih plemenitih kovinah zastavno oziroma pridržano pravico. Družba Harvest Metallis ima pravico strankine plemenite kovine delno ali v celoti odkupiti in zapadle obveznosti pobotati z odkupno vrednostjo.

# člen - Popisna komisija

Enkrat letno družba Harvest Metallis pregleda zalogo plemenitih kovin in njeno pravilnost napram deponiranim plemenitim kovinam strank. O opravljenem pregledu se sestavi zapisnik.

# člen - Omejitev odgovornosti

Družba Harvest Metallis ne prevzema nobene odgovornosti za morebitno škodo, ki bi jo stranka lahko utrpela zaradi upoštevanja informacij prejetih s strani družbe Harvest Metallis oziroma jih je videla na njeni spletni strani.

Stranka je sama odgovorna glede dodeljevanja dostopa do svojega osebnega portala drugim osebam (po svoji volji ali z odtujitvijo) in nosi sama vse posledice, ki pri tem nastanejo. Družba Harvest Metallis ne prevzema nobene odgovornosti za škodo ali druge posledice, ki bi jih stranka lahko utrpela.

# člen - Preprečevanje pranja denarja

Družba Harvest Metallis opravlja vse potrebne naloge in postopke skladno z Zakonom o preprečevanju pranja denarja in financiranja terorizma (ZPPDFT-2, Uradni list RS, št. 48/22 s spremembami).

Družba Harvest Metallis sprejema plačila na transakcijski račun. Nudi tudi možnost plačila v gotovini z upoštevanjem ZPPDFT-2.

# člen - Zastopanje stranke

Stranko lahko po vnaprej danem notarsko overjenem pisnem pooblastilu zastopa pooblaščenec. V pooblastilu mora biti tudi izrecno navedeno, ali se pooblastilo nanaša na vsa ali le na posamezna opravila v zvezi s plemenitimi kovinami in v slednjem primeru, na katera. Če stranka utrpi kakršnokoli škodo na račun zlorabe danega pooblastila, družba Harvest Metallis za to ne odgovarja.

# člen - Preminitev stranke

Če pride do strankine preminitve, bo družba Harvest Metallis plemenite kovine, ki jih stranka še ni prevzela ali pa jih ima v hrambi pri družbi Harvest Metallis, izročila upravičeni osebi iz priloženega pravnomočnega sklepa o dedovanju.

V primeru nastalih stroškov vezanih na prejšnji odstavek ima družba Harvest Metallis pravico strankine plemenite kovine delno ali v celoti odkupiti in te stroške kot tudi ostale morebitne zapadle obveznosti stranke pobotati z odkupno vrednostjo.

# člen - Varstvo osebnih podatkov

Stranka dovoljuje, da družba Harvest Metallis v skladu z zakonom, ki ureja varstvo osebnih podatkov, obdeluje potrebne osebne podatke.

Družba Harvest Metallis je sprejela politiko zasebnosti, iz katere lahko stranka razbere več informacij o obdelavi osebnih podatkov in je dostopna na spletni strani www.harvestmetallis.si. Izvleček vsebine omenjene politike je zapisan v dokumentu »Pravno obvestilo v zvezi z varstvom osebnih podatkov«.

# člen - Reklamacije

Družba Harvest Metallis sprejema pisne reklamacije na e-naslov: info@harvestmetallis.si in jih bo obravnavala oz. rešila v najkrajšem možnem času.

# člen – Mirno reševanje sporov, sodna pristojnost in materialno pravo

Spore iz te Pogodbe se stranki zavezujeta reševati sporazumno. Če sporazum ne bo mogoč, bo o sporu odločalo pristojno sodišče v kraju sedeža družbe Harvest Metallis, uporablja se pravo Republike Slovenije.

# člen - Splošni pogoji

Vsakokrat veljavni Splošni pogoji so objavljeni na spletni strani in sedežu družbe Harvest Metallis. Družba Harvest Metallis ima pravico kadarkoli veljavno spremeniti Splošne pogoje.

Vsakokrat veljavni Splošni pogoji so tudi sestavni del sklenjene Pogodbe in v kolikor se stranka z njihovimi spremembami ne strinja, ima pravico, da v roku 8 dni od spremembe odstopi od Pogodbe.

Ti splošni pogoji veljajo od 07.10.2022.

V Ljubljani, dne 07.10.2022